Document ID: 32008D0425

KOMISSION PÄÄTÖS,
tehty 25 päivänä huhtikuuta 2008,
tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää yhteisön rahoitusta koskevien jäsenvaltioiden hakemusten vakiovaatimuksista
(tiedoksiannettu numerolla K(2008) 1585)
(ETA:n kannalta merkityksellinen teksti)
(2008/425/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 24 artiklan 10 kohdan,
sekä katsoo seuraavaa:
(1)
Päätöksessä 90/424/ETY vahvistetaan yksityiskohtaiset säännöt yhteisön osallistumisesta eläintautien ja zoonoosien hävittämis-, torjunta- ja seurantaohjelmien rahoitukseen. Kyseisen päätöksen nojalla otetaan käyttöön yhteisön rahoitustoimenpide niiden kustannusten korvaamiseksi, joita jäsenvaltioille aiheutuu kyseisen päätöksen liitteessä olevassa luettelossa mainittujen eläintautien ja zoonoosien kansallisten hävittämis-, torjunta- ja seurantaohjelmien rahoittamisesta.
(2)
Päätöksessä 90/424/ETY säädetään, että jäsenvaltioiden on esitettävä komissiolle viimeistään kunkin vuoden huhtikuun 30 päivänä seuraavan vuoden aikana alkavat, vuoden kestävät tai monivuotiset ohjelmat, joita varten ne toivovat saavansa yhteisön rahoitusta.
(3)
Päätöksen 90/424/ETY, sellaisena kuin se on muutettuna päätöksellä 2006/965/EY, 3 artiklan perusteella nautaeläinten tarttuvaa leukoosia ja Aujeszkyn tautia koskevia ohjelmia voidaan rahoittaa 31 päivään joulukuuta 2010.
(4)
Eläintautien hävittämis-, seuranta- ja valvontaohjelmille myönnettävää yhteisön rahoitusta koskevien hakemusten sisällön vakiovaatimuksista 29 päivänä huhtikuuta 2004 tehdyssä komission päätöksessä 2004/450/EY (2) säädetään, että jäsenvaltioiden, jotka hakevat yhteisöltä rahoitustukea tiettyjen eläintautien hävittämis-, seuranta- ja valvontaohjelmille, on toimitettava hakemus, johon sisältyvät tietyt kyseisessä päätöksessä säädetyt tiedot.
(5)
Huhtikuun 25 päivänä 2008 tehdyssä komission päätöksessä 2008/341/EY (3), joka koskee yhteisön vaatimuksia tiettyjen eläintautien ja zoonoosien kansallisille hävittämis-, torjunta- ja seurantaohjelmille, säädetään vaatimuksista, jotka kansallisten ohjelmien on täytettävä, jotta komissio voi hyväksyä ne päätöksen 90/424/ETY 24 artiklan 1 kohdassa säädetyn yhteisön rahoitustoimenpiteen nojalla.
(6)
Päätöksen 2008/341/EY tekemisen johdosta ja jotta edelleen parannettaisiin hyväksyttäväksi toimittamista, hyväksymistä ja edistymisen arviointia ohjelmien täytäntöönpanon aikana, kansallisille ohjelmille myönnettävää yhteisön rahoitusta koskeviin jäsenvaltioiden hakemuksiin liittyvät vakiovaatimukset olisi ajantasaistettava ja saatettava johdonmukaisiksi kyseisten vaatimusten kanssa. Selkeyden vuoksi päätös 2004/450/EY olisi kumottava ja korvattava tällä päätöksellä.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
a)
tämän päätöksen liitteessä I, kun on kyse seuraavista:
-
nautojen tuberkuloosi,
-
naudan luomistauti,
-
lampaan ja vuohen luomistauti (B. melitensis),
-
bluetongue-tauti endeemisillä tai riskialttiilla alueilla,
-
afrikkalainen sikarutto,
-
sian vesikulääritauti,
-
klassinen sikarutto,
-
pernarutto,
-
naudan tarttuva keuhkorutto,
-
raivotauti,
-
ekinokokkoosi,
-
trikinoosi,
-
verosytotoksinen E. coli,
-
nautaeläinten tarttuva leukoosi ja Aujeszkyn tauti;
b)
tämän päätöksen liitteessä II, kun on kyse salmonelloosista (zoonoottinen salmonella);
c)
tämän päätöksen liitteessä III, kun on kyse tarttuvista spongiformisista enkefalopatioista (TSE), naudan spongiformisesta enkefalopatiasta (BSE), scrapiesta ja hirvieläimissä esiintyvästä CWD-taudista;
d)
tämän päätöksen liitteessä IV, kun on kyse lintuinfluenssasta siipikarjassa ja luonnonvaraisissa linnuissa;
e)
tämän päätöksen liitteessä V, kun on kyse seuraavista:
-
tarttuva vertamuodostavan kudoksen kuolio (IHN),
-
lohen tarttuva anemia (ISA),
-
karpin kevätviremia (SVC),
-
virusperäinen verenvuotoseptikemia (VHS),
-
koikarpin herpesvirus (KHV),
-
bonamioosi-nilviäistauti (Bonamia ostreae),
-
marteilioosi-nilviäistauti (Marteilia refringens),
-
äyriäisten valkopilkkutauti.
2 artikla
Kumotaan päätös 2004/450/EY.
3 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä huhtikuuta 2008.

Labels: 12
0
15
6